Palamedes

Palamedes () oli kreikkalaisessa mytologiassa Euboian kuninkaan Nauplioksen poika, jonka äidiksi mainitaan joko Klymene, Hesione tai Filyra. Hänen ansiokseen luetaan laskutaidon, valuutan, painomittojen, nopan, shakin edeltäjän pessoin, kiekonheiton, majakoiden, sotilasarvojen ja neljän uuden kirjaimen lisääminen kreikkalaisiin aakkosiin.Filostratos: Heroikos 10Gorgias: Palamedeen puolustusPausanias: Periegesis tes Hellados ('Kreikan kuvaus') 2.20.3 (engl. käännös) Palamedes tuomittiin juonittelujen tuloksena petturina kuolemaan Troijan sodan aikana.

Yleisimmän arvion mukaan Palamedeen kohtaloon oli syynä hänen ajautumisensa Odysseuksen vihan kohteeksi. Troijan sodan sytyttyä Palamedes saapui Odysseuksen luokse muistuttamaan tätä valasta, jonka tämä oli antanut Helenan kilpakosinnan aikana. Odysseus ei kuitenkaan ollut halukas osallistumaan sotaan, vaan esitti mielenvikaista kyntäen peltoaan härän ja hevosen vetämällä auralla. Palamedes kuitenkin näki tämän esityksen läpi, ja sieppasi Telemakhoksen, Odysseuksen pojan, ja asetti tämän auran eteen – tai joidenkin muunnelmien mukaan uhkasi surmata tämän miekallaan,Apollodoros: Bibliotheke ('Kirjasto') Epitomi.3.7 (engl. käännös) jolloin Odysseuksen oli pakko lopettaa teeskentelynsä ja suostua osallistumaan sotaretkeen.Hyginus: Fabulae xcv (engl. käännös) Toisen version mukaan hän ajautui julkiseen sanaharkkaan Odysseuksen kanssa taivaankappaleiden ennusmerkeistä, jolloin Odysseus raivostui Palamedeelle tämän Ithakaa koskevista kommenteista.

Palamedeen kuolemasta on myös useita eri muunnelmia. Joskus Odysseuksen on väitetty juonineen Palamedesta vastaan Agamemnonin ja joskus Diomedeen kanssa,Diktys Kreetalainen: Troijan sodan kronikka 2.15 (engl. käännös)Pausanias: Periegesis tes Hellados ('Kreikan kuvaus') 10.31.2 (engl. käännös) mutta useimmiten Odysseus yksin on mainittu syylliseksi. Odysseus järjesti kirjeen, jonka Priamos olisi lähettänyt Palamedeelle, ja lisäksi hautasi pussillisen kultaa Palamedeen telttaan. Agamemnoksen löydettyä leiriin jätetyn kirjeen kulta kaivettiin maasta ylös, ja Agamemnon antoi Palamedeen kivitettäväksi.Apollodoros: Bibliotheke ('Kirjasto') Epitomi.3.8 (engl. käännös)Hyginus: Fabulae cv (engl. käännös) Kivityksessäkin hän osoitti urheutta pitämällä päänsä pystyssä ja ilmoittamalla säälivänsä totuutta, joka oli kuollut jo ennen häntä.

Yhdessä versioissa Odysseus ja Diomedes väittivät Palamedeelle löytäneensä aarteen kaivosta, ja kun tämä suostui pahaa-aavistamattomana laskeutumaan kaivoon, nämä kivittivät hänet kaivon pohjalle kuoliaaksi. Toisessa muunnelmassa heidän väitetään tehneen surmatyönsä hukuttamalla Palamedeen tämän ollessa kalastamassa. Toisaalta hänen kerrotaan olleen suuri sankari sodassa, ja saaneen surmansa Pariin niskaan ampumasta nuolesta. Agamemnon järjesti hänelle suuret hautajaiset.Dares Fryygialainen: Troijan tuho 28 (engl. käännös)

Palamedeen isä, Nauplios, kosti poikansa epäoikeudenmukaisena pitämänsä kohtalon kreikkalaisille monin tavoin. Hänen kerrotaan saaneen sotapäälliköiden puolisoiden pettämään miehiään valheellisten kirjeiden avulla,Apollodoros: Bibliotheke ('Kirjasto') Epitomi.6.9 (engl. käännös) ja kun kreikkalaiset olivat palaamassa sodasta laivoillaan, harhauttaneen monet näistä merkkitulilla haaksirikkoon ja kuolemaansa Euboian rannikolle.Apollodoros: Bibliotheke ('Kirjasto') 2.1.5 (engl. käännös)Quintus Smyrnalainen: Posthomerica xiv.664–658 (engl. käännös)Hyginus: Fabulae cxvi (engl. käännös)Apollodoros: Bibliotheke ('Kirjasto') Epitomi.6.7 (engl. käännös)

Homeros ei mainitse Palamedesta kirjoituksissaan. Filostratos kirjoittikin teoksessaan Apollonios Tyanalaisen elämä Palamedeella olleen kaksi katkeraa vihollista: Odysseus, joka juoni kansan kivittämään hänet kuoliaaksi, ja Homeros, joka kielsi häneltä paikan eepoksessaan.Filostratos: Apollonios Tyanalaisen elämä iii.21 (engl. käännös )

 Lähteet 

 Aiheesta muualla 

Luokka:Kreikkalaisen mytologian prinssit